
讬讘诪讜转 讝 注"讘 - 驻讬专讜砖 砖讟讬讬谞讝诇抓

转诇诪讜讚 诇讜诪专: "讻讬 讻讞讟讗转 讛讗砖诐 讛讜讗" (讜讬拽专讗 讬讚, 讬讙), 诇诇诪讚: 诪讛 讞讟讗转 讟注讜谞讛 诪转谉 讚诪讬诐 讜讗讬诪讜专讬诐 诇讙讘讬 诪讝讘讞 鈥� 讗祝 讗砖诐 诪爪讜专注 讟注讜谉 诪转谉 讚诪讬诐 讜讗讬诪讜专讬诐 诇讙讘讬 诪讝讘讞.


讜讗讬 [讜讗诐] 诇讗 讗讛讚专讬讛 拽专讗 [讛讬讛 诪讞讝讬专 讗讜转讜 讛讻转讜讘], 讻诇讜诪专, 讗诐 诇讗 讛讬讛 诇讬诪讜讚 诪讬讜讞讚 砖讬讞讝讬专 讗转 讛讗砖诐 诇讻诇诇讜 鈥� 讛讜讛 讗诪讬谞讗 [讛讬讬转讬 讗讜诪专]: 诇诪讗讬 讚谞驻拽 [诇诪讛 砖讬爪讗 讜讞讜讚砖 讘讜] 鈥�/span> 谞驻拽 [讬爪讗], 讜诇诪讗讬 讚诇讗 谞驻拽 [讜诇诪讛 砖诇讗 讬爪讗] 鈥�/span> 诇讗 谞驻拽 [讬爪讗] 讜讛讬讛 讚讬谞讜 砖讜谞讛. 讛讻讗 谞诪讬 [讻讗谉 讙诐 讻谉] 讛讜讛 讗诪讬谞讗 [讛讬讬转讬 讗讜诪专]: 讗砖转 讗讞 讚讗讬砖转专讗 [砖讛讜转专讛] 鈥�/span> 讗讬砖转专讗讬 [讛讜转专讛], 讗讜诇诐 砖讗专 注专讬讜转 诇讗 讛讜转专讜 讻诇诇. 讜讗诐 讻谉, 讗讬谉 诇讛讘讬讗 诪讻讗谉 讻诇 专讗讬讛 诇讛讬转专 讻诇诇讬.


讗诇讗 讬砖 诇讜诪专 讘讗讜驻谉 讗讞专, 住诇拽讗 讚注转讱 讗诪讬谞讗 [讬注诇讛 注诇 讚注转讱 诇讜诪专] 讻讱: 转讬转讬 [转讘讜讗, 转讬诇诪讚] 住讘专讛 讝讜 讘讚专讱 讛诇讬诪讜讚 砖诇 "诪讛 诪爪讬谞讜" (砖讛讜讗 诇讬诪讜讚 讘讚专讱 讛砖讜讜讗讛 砖诇 驻专讟 讗讞讚 诇驻专讟 讗讞专 讛讚讜诪讛 诇讜), 诪讗砖转 讗讞. 讜谞讗诪专: 诪讛 讗砖转 讗讞 诪讬讬讘诪讛 [诪转讬讬讘诪转] 讗祝 讗讞讜转 讗砖讛 砖讛讬转讛 谞砖讜讗讛 诇讗讞讬讜, 转转讬讬讘诐 诇讜.


讜转讜讛讬诐: 诪讬 讚诪讬 [讛讗诐 讚讜诪讛 讛讚讘专]? 讗讬讱 讗驻砖专 诇诇诪讜讚 讝讛 诪讝讛? 讛转诐 [砖诐] 讘讛讬转专 讛讬讘诪讛 讞讚 讗讬住讜专讗 [讗讬住讜专 讗讞讚] 讘诇讘讚 讛讜讗 砖讛讜转专 鈥� 讗讬住讜专 讗砖转 讗讞, 讛讻讗 [讻讗谉] 讘讗讞讜转 讗砖转讜 转专讬 讗讬住讜专讬 [砖谞讬 讗讬住讜专讬诐] 讛诐, 讙诐 讗讬住讜专 讗砖转 讗讞, 讜讙诐 讗讬住讜专 讗讞讜转 讗砖讛! 讜诪砖讬讘讬诐: 诪讛讜 讚转讬诪讗 [砖转讗诪专]: 讛讜讗讬诇 讜讗讬砖转专讬 [讜讛讜转专] 鈥� 讗讬砖转专讬 [讛讜转专], 砖讻讬讜谉 砖讛转讬专讛 讛转讜专讛 讗讬住讜专 讗砖转 讗讞 讻砖讬砖 讬讬讘讜诐, 讛讜转专 讛讚讘专 讙诐 讗诐 讛讬讛 砖诐 谞讜住祝 诇讻讱 讙诐 讗讬住讜专 讗讞讜转 讗砖讛.


讜诪谞讗 转讬诪专讗 讚讗诪专讬谞谉 [讜诪谞讬谉 转讗诪专 砖讗谞讜 讗讜诪专讬诐] 谞讬诪讜拽 讝讛 砖诇 讛讜讗讬诇 讜讗讬砖转专讬 [讜讛讜转专] 讗讬砖转专讬 [讛讜转专] 鈥�/span> 讚转谞讬讗 [砖讻谉 砖谞讬谞讜 讘讘专讬讬转讗]: 诪爪讜专注 砖讞诇 讬讜诐 砖诪讬谞讬 砖诇讜, 砖讘讜 讛讜讗 谞讟讛专 诪爪专注转讜, 讜诪讘讬讗 讗转 拽专讘谞讜转讬讜 讛讗讞专讜谞讬诐 诇诪拽讚砖, 讘注专讘 驻住讞, 讜讗讬专注 诇讜 砖专讗讛 拽专讬 讘讜 讘讬讜诐, 讘讬讜诐 讛砖诪讬谞讬, 讜讟讘诇, 讗诪专讜 讞讻诪讬诐: 讗祝 注诇 驻讬 砖讗讬谉 讟讘讜诇 讬讜诐 讗讞专 (诪讬 砖讟讘诇 讻讚讬 诇讛讬讟讛专 诪讟讜诪讗转讜 讜注讚讬讬谉 诇讗 讛注专讬讘讛 讛砖诪砖) 谞讻谞住 诇诪拽讚砖 诇讛拽专讬讘, 讗讘诇 讝讛 讛诪爪讜专注 砖专讗讛 拽专讬 讜讟讘诇 鈥� 谞讻谞住.


讜讛讟注诐: 诪讜讟讘 砖讬讘讗 注砖讛 砖讬砖 讘讜 讻专转 砖诇 讛拽专讘转 拽专讘谉 驻住讞 讘讝诪谞讜, 讜讬讚讞讛 注砖讛 砖讗讬谉 讘讜 讻专转 砖诇 讻谞讬住转 讟诪讗 诇诪拽讚砖. 砖讗诐 诇讗 讬讟讛专 诪爪专注转讜 诇讗 讬讜讻诇 诇讛拽专讬讘讜. 讜讗诪专 专' 讬讜讞谞谉: 诇讗诪讬转讜 砖诇 讚讘专, 诇驻讬 讚讘专 转讜专讛 讗驻讬诇讜 讗讬住讜专 注砖讛 诇讬转 讘讬讛 [讗讬谉 讘讜] 讘讟讘讜诇 讬讜诐 砖谞讻谞住 诇诪拽讚砖,


砖谞讗诪专: "讜讬注诪讚 讬讛讜砖驻讟 讘拽讛诇 讬讛讜讚讛 讜讬专讜砖诇讬诐 讘讘讬转 讛' 诇驻谞讬 讛讞爪专 讛讞讚砖讛" (讚讘专讬 讛讬诪讬诐 讘' 讻, 讘). 讜讗诪专讜: 诪讗讬 [诪讛] 驻讬专讜砖 "讞爪专 讛讞讚砖讛"? 讗诪专 专' 讬讜讞谞谉: 砖讞讚砖讜 讘讛 讚讘专讬诐, 讜讗诪专讜 讙讝讬专讛 讞讚砖讛: 讟讘讜诇 讬讜诐 诇讗 讬讻谞住 诇诪讞谞讛 诇讜讬讛 砖讘讗专抓 讬砖专讗诇, 讛讜讗 讛专 讛讘讬转 (讗祝 砖诪讚讬谉 转讜专讛 讗讬谉 讗讬住讜专 讘讚讘专).


讜诇讙讜驻讛 砖诇 讛诇讻讛 讝讜 砖诪爪讜专注 砖专讗讛 拽专讬 讘讬讜诐 讛砖诪讬谞讬 诇讟讛专转讜 砖讛讜讗 注专讘 驻住讞 讬讻讜诇 诪讬讚 诇讗讞专 砖讟讜讘诇 诇讛拽专讬讘 讗转 拽专讘谉 驻住讞 讜讗讬谞讜 爪专讬讱 诇讛诪转讬谉 诇讛注专讘 砖诪砖, 讗诪专 注讜诇讗: 诪讛 讟注诐 讛转讬专讜 诇讜 鈥� 讛讜讗讬诇 讜讛讜转专 诇爪专注转讜, 砖讛专讬 讛转讜专讛 讛转讬专讛 诇讜 诇讛讬讻谞住 诇讛专 讛讘讬转 讜诇诪拽讚砖 讘注讜讚讜 诪爪讜专注, 砖讛专讬 诇讗 谞讟讛专 诇讙诪专讬 注讚 诇讗讞专 讛讘讗转 讛拽专讘谉, 讜讛转讜专讛 讛转讬专讛 诇讜 诇讘讜讗 诇诪拽讚砖 讜诇讛讬讟讛专 鈥� 讛讜转专 讙诐 讻谉 诇拽专讜讬讜 (诇讻讗砖专 讛讜讗 讘注诇 拽专讬). 讛专讬 砖讗谞讜 讗讜诪专讬诐: 讛讜讗讬诇 讜讛讜转专 讗讬住讜专 讗讞讚, 讗驻砖专 诇讛转讬专 诇讜 讙诐 砖谞讬 讗讬住讜专讬诐. 讗转 讛专讗讬讛 讛讝讜 讚讜讞讬诐: 诪讬 讚诪讬 [讛讗诐 讚讜诪讛] 讛谞讞讛 讝讜 砖讛谞讞谞讜 诇讚讘专讬讜 砖诇 注讜诇讗

